# Antoine Laurent de Jussieu

Antoine Laurent de Jussieu|   |
| Biografía |
| Nacemento | 12 de abril de 1748  Lión
 |
| Morte | 17 de setembro de 1836  (88 anos) París
 |
| Lugar de sepultura | Cemiterio de Montparnasse  |
|  |
|  97º Presidente da Academia de Ciencias de Francia  |
|  1798 – 1799 ← Charles Bossut – Jacques Antoine Joseph Cousin → |
|  Director of the Muséum National d'Histoire Naturelle (en)  |
|  1794 – 1826 ← Louis Jean Marie Daubenton – Georges Cuvier →  |
|  |
| Datos persoais |
| Educación | Universidade de París   |
| Q89547790 | os seus traballos en taxonomía |
| Actividade |
| Campo de traballo | Botánica  |
| Ocupación | botánico, coleccionista de plantas, médico, profesor universitario  |
| Empregador | Jardin botanique de la Ville de Paris (en)    |
| Membro de | Royal Society Academia Nacional de Medicina de Francia Academia francesa das ciencias Real Academia das Ciencias de Suecia Academia de Ciencias de Gotinga  |
| Alumnos | August Plee e Elisabeth Julienne Pommereul  |
| Obra |
| Abreviación dun autor en botánica | Juss.  |
| Familia |
| Familia | De Jussieu family (en)   |
| Fillos | Adrien-Henri de Jussieu  |
| Pai | Christophe de Jussieu  |
| Irmáns | Bernard-Pierre de Jussieu  |
| Parentes | Christophe Alexis Adrien de Jussieu, sobriño Antoine de Jussieu, tío Bernard de Jussieu, tío Joseph de Jussieu, tío  |
| Premios |
| * (29 de xaneiro de 1829)  Membro estranxeiro da Royal Society
 |
|

---

 |
| Descrito pola fonte | Dicionario Enciclopédico Brockhaus e Efron Encyclopædia Britannica Pequeno Dicionario Enciclopédico de Brockhaus e Efron  |
|    |

**Antoine Laurent de Jussieu**, nado en Lión o 12 de abril de 1748, e finado en París o 17 de setembro de 1836, foi un médico e botánico francés.

## Traxectoria

Sobriño dos tamén botánicos Antoine, Bernard e Joseph de Jussieu, fixo os seus primeiros estudos en Lión, trasladándose a París para estudar medicina, graduándose en 1770.

Foi profesor de botánica no Jardín des Plantes de Paris desde 1770 a 1826.

A súa revisión da clasificación das plantas da familia das ranunculáceas, en 1773, permitiulle ser postulado e elixido como membro da Academia de Ciencias. Seguía as ideas do seu tío Bernard acerca do Sistema Natural, ao que lle deu unha base teórica e aplicouno na práctica a análise taxonómica de diferentes familias de plantas.

O seu traballo principal foi *Genera plantarum secundum ordines naturales disposita, juxta methodum in horto Regio Parisiensi exaratum anno 1774* (París, 1789). Este traballo permaneceu como a base para futuras ampliacións do Sistema Natural de clasificación de plantas, que influíu en varios investigadores franceses tales como Cuvier e de Candolle, e incluso en investigadores alemáns e ingleses que, nun principio, recelaban del, como froito da Revolución Francesa e que estaban traballando con sistema linneano.

En 1784 tras a resolución contra o magnetismo animal promovida polos comisarios designados polo rei, Antoine Laurent de Jussieu defendeu a teoría de Mesmer no seu *Relatorio dun dos comisarios co rei do exame do magnetismo animal*.

En 1804 ocupou a cátedra de botánica da Facultade de Medicina de París, posto que ocupou até 1826.

En 1829 foi elixido membro estranxeiro da Royal Society.

Volvéndos case cego, dimitiu do seu cargo de director do Museo Nacional de Historia Natural de Francia, sucendéndoo neste posto seu fillo Adrien-Henri de Jussieu, tamén botánico.

Morreu en París o 17 de setembro de 1836, e está soterrado no cemiterio de Montparnasse desta cidade.

## Algunhas publicacións

* *Genera Plantarum, secundum ordines naturales disposita juxta methodum in Horto Regio Parisiensi exaratam, anno 1774. MS. notes*. París, 1789.
* *Principes de la methode naturelle des végétaux*. París, 1824.

## Epónimos

### Astronomía

* O asteroide 9470 Jussieu leva este nome en honor da familia Jussieu.

### Taxons botánicos dedicados

Xéneros
* (Euphorbiaceae) *Jussieuia* Houst.
* (Onagraceae) *Jussieuia* Thunb.

Especies

* (Asteraceae) *Senecio jussieui* Klatt ex Hieron.
* (Cactaceae) *Chilenia jussieui* (Monv. ex Salm-Dyck) Backeb.
* (Cactaceae) *Opuntia jussieuii* Haage ex C.F.Först.
* (Euphorbiaceae) *Glochidion jussieuanum* (Wight) Thwaites
* (Euphorbiaceae) *Phyllanthus jussieuanus* Müll.Arg.
* (Malpighiaceae) *Peixotoa jussieuana* Mart. ex A.Juss.
* (Orchidaceae) *Polystachya jussieuana* Rchb.f.
* (Pedaliaceae) *Martynia jussieui* (Steud.) J.T.Howell
* (Sapindaceae) *Casimira jussieuana* Nied.
* (Theophrastaceae) *Theophrasta jussieui* Lindl.

## Abreviatura

A abreviatutura **Juss.** emprégase para recoñecer a Antoine Laurent de Jussieu como autoridade na descrición e taxonomía en botánica.

## Notas

## Véxase tamén

### Bibliografía

* Edmond Bonnet. *La famille médicale des de Jussieu et les thèses d’Antoine Laurent*. Champion, París 1910
* Adolphe Brongniart. *Notice historique sur Antoine-Laurent de Jussieu.* In *Annales des sciences naturelles. Botanique*. 2º episodio, vol. 7, 1837, pp. 5–24 (online)
* Marie-Jean-Pierre Flourens. *Éloge historique d’Antoine-Laurent de Jussieu.* In: *Mémoires de l’Académie des sciences*. Vol. 17, 1840, pp. I–LX (online)
* Françoise Huguet. *Les professeurs de la Faculté de médecine de Paris. Dictionnaire biographique 1794–1939*. INRP/CNRS, París 1991, ISBN 2-222-04527-4
* Georg August Pritzel. *Thesaurus literaturae botanicae*. F. A. Brockhaus, Leipzig 1872–[1877] pp. 160 (online)
* Frans Antonie Stafleu. *Jussieu, Antoine-Laurent De.* In: *Complete Dictionary of Scientific Biography*. Vol. 7, Charles Scribner's Sons, Detroit 2008, pp. 198 f. (online)
* Frans Antonie Stafleu, Richard Sumner Cowan. *Taxonomic literature. A selective guide to botanical publications and collections with dates, commentaries and types.* Vol. 2: H–Le, 2.ª ed. Utrecht 1979, ISBN 90-313-0343-7, pp. 477–479 (online)
* Peter Francis Stevens. *The Development of Biological Systematics. Antoine-Laurent de Jussieu, Nature, and the Natural System.* Columbia University Press, Nova York 1994, ISBN 0-231-06440-3